Document ID: 32004R0393

32004R0393
L 065/4
JURNALUL OFÍCIAL AL UNIUNII EUROPENE
REGULAMENTUL (CE) NR. 393/2004 AL CONSILIULUI
din 24 februarie 2004
de modificare a Regulamentului (CE) nr. 1673/2000 privind organizarea comună a piețelor în sectorul inului și cânepei pentru fibre
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37 alineatul (2) al treilea paragraf,
având în vedere propunerea Comisiei,
având în vederea avizul Parlamentului European (1),
având în vedere avizul Comitetului Economic și Social European (2),
după consultarea Comitetului Regiunilor,
întrucât:
(1)
Articolul 2 alineatul (3) litera (b) al doilea paragraf din Regulamentul (CE) nr. 1673/2000 (3) prevede că statele membre pot deroga de la limita de 7,5 % impurități și deșeuri și pot acorda ajutorul pentru transformare pentru fibrele scurte de in care conțin un procent de impurități și deșeuri între 7,5 % și 15 % și pentru fibrele de cânepă cu un procent de impurități și deșeuri între 7,5 % și 25 %. Totuși, această posibilitate poate fi utilizată numai până în anul de comercializare 2003/2004.
(2)
În prezent, procentul de impurități și deșeuri în cazul majorității fibrelor scurte de in și fibrelor de cânepă obținute prin transformare primară depășește limita de 7,5 %. În scopul consolidării tendinței pozitive a acestui sector și pentru a permite îmbunătățiri ulterioare ale competitivității, posibilitatea statelor membre de a face derogare de la limita respectivă trebuie extinsă pentru încă doi ani de comercializare.
(3)
Regulamentul (CE) nr. 1673/2000 trebuie modificat în consecință,
ADOPTĂ PREZENTUL REGULAMENT:
Articolul 1
În Regulamentul (CE) nr. 1673/2000, la articolul 2 alineatul (3) litera (b) al doilea paragraf, „2001/2002 - 2003/2004” se înlocuiește cu „2001/2002 - 2005/2006”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 februarie 2004.

Labels: 1
17
6